### 8.     Personalepolitisk Redegørelse 2019

**Åbent**

Sagsnr.: 326-2020-5421        J.nr.: 81.00.00           Dokumentnr.:
326-2020-155833

**Sagstype**

Orientering.

**Resume og sagens baggrund**

Direktionen
besluttede i 2015 at Kalundborg Kommune fremadrettet skal udarbejde et
personalepolitisk regnskab (fra 2019 personalepolitisk redegørelse), startende
med et regnskab for 2014. Målgruppen for den personalepolitiske redegørelse er
alle ansatte, politikere og borgere, som ønsker et overblik på det
personalepolitiske område. Redegørelsen giver samtidig et billede af, om
kommunen lever op til målsætningen om, at Kalundborg Kommune skal være et godt
sted at arbejde.

**Indstillinger**

Direktøren indstiller, at redegørelsen tages til
efterretning.

**Behandling**

Direktionen, Hovedudvalget, Økonomiudvalget.

**Sagsfremstilling**

Indholdet
i den personalepolitiske redegørelse for 2019 er:

Personalesammensætning

Alderssammensætning

Personaleomsætning

Medarbejdere ansat på
særlige vilkår (det sociale kapitel)

Arbejdsmiljø

Attraktive
Arbejdspladser

Sygefravær

Organisation

Hovedudvalget

Data fra den
personalepolitiske redegørelse vil også indgå i Hovedudvalgets
arbejdsmiljødrøftelse og danne baggrund for den prioriterede
arbejdsmiljøindsats.

Udvalgte
opmærksomheder fra den personalepolitiske redegørelse 2019:

*[adresse]*

Kommunens
samlede sygefravær er steget fra 4,6 % i 2018 til 4,7 % i 2019. Stigningen skal
især findes i, at

•   Lærere
(den 4. største personalegruppe) har det største fald på 2,3 procentpoint fra
2018 til 2019.

•   SOSU-personalet
(med 20,7% kommunens største personalegruppe) har et fald i
sygefraværsprocenten fra år 2018 til 2019 på 0,5 procentpoint.

Fraværstallene
viser, at det stadig er nødvendigt med en fokuseret indsats mod sygefravær.

*Alderssammensætning*

I
lighed med andre kommuner står Kalundborg Kommune også foran en generationsskifteudfordring.
Gennemsnitsalderen i kommunen er stigende, og andelen af medarbejdere over 60
år har været støt stigende fra i 2016 at være under 13 procent til i 2019 at
være over 16 procent. Udviklingen understreger nødvendigheden af fortsat at
arbejde med kommunen som attraktiv arbejdsplads og med at rekruttere og uddanne
unge. Det handler både om at nå de unge i rekrutteringsarbejdet og om et
strategisk fokus på forløbet fra uddannelse til ansættelse.

*Køn og løn*

Her kan det konstateres, at 81% af kommunens ansatte i 2019
var kvinder. Dette er over det kommunale landsgennemsnit. Uagtet den høje andel
af kvindelige ansatte er der en overvægt af mandlige chefer. Det kan også
konstateres, at lønforskellen falder ud til fordel for de mandlige ansatte på
områder med en høj grad af individuel løndannelse.

**Økonomiske konsekvenser**

Ingen.

**Direktionens møde den 14. april
2020:**

Anbefales.

**Hovedudvalgets møde den 21.
april 2020:**

Hovedudvalget har drøftet Den
Personalepolitiske Redegørelse og har taget den til efterretning, idet udvalget
er enige om at redegørelsen også drøftes yderligere på Hovedudvalgets temadag
den 16. juni, med følgende uddybninger:

-      [adresse]

-      Alderssammensætningen

-      Køn
og løn

-      Rekrutteringsindsats
generelt, herunder præsentation af relevante data på f.eks. brugen af studiejob
og praktikpladser. Gerne med sammenlignelige data med andre kommuner

-      Fortsat
udvikling af den attraktive arbejdsplads og fastholdelse generelt.

**Økonomiudvalgets møde den 22.
april 2020:**

Godkendt med Hovedudvalgets bemærkninger.

Kåre Olesen (Ø) begærede sagen i Kommunalbestyrelsen.

**Bilag**

|  |  |
| --- | --- |
| Personalepolitisk redegørelse 2019 | 326-2020-155964 |